สวัสดีค่ะ หนูอายุ20ปีค่ะ แฟนอายุ21ปี อยู่กับแฟนมา3ปี ไม่เคยคุมกำเนิดเลยค่ะแต่ก็ไม่ท้อง เดือนเมษายนนี้ปวดท้องตอนเป็นประจำเดือน1วันค่ะ ปวดมากปวดจนเวียนหัวอ้วกค่ะ แล้วปกติประจำเดือนมา3-4วัน แต่เดือนเมษามาแค่2วัน วันนี้วันที่3แล้วไหลแค่เป็นหยดเปื้อนนิดเดียว จะเป็นอะไรไหมค่ะ
สวัสดีค่ะ หากมีเพศสัมพันธ์ไม่ได้คุมกำเนิด แม้จะไม่ได้ตั้งครรภ์มา 3 ปี มาตอนนี้ก็ยังมีโอกาสตั้งครรภ์ได้อยู่ค่ะเรื่องประจำเดือนที่มีลักษณะผิดปกติดังกล่าวมานั้น ถ้ามาแค่ 1 วันแล้วหายไปเลย อาจจจะไม่ใช่เลือดประจำเดือนปกติ แต่อาจมีสาเหตุอื่นๆเช่นมีการติดเชื้อหรือมีเนื้องอกในอวัยวะสืบพันธุ์ หรืออาจเป็นภาวะแทรกซ้อนจากการตั้งครรภ์เช่นแท้ง หรือท้องนอกมดลูกได้ ซึ่งเบื้องต้น แนะนำการซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิค่ะ ถ้าตั้งครรภ์ควรรีบไปรพ. เพราะภาวะเลือดออกขณะตั้งครรภ์มีอันตรายได้ หรือถ้าไม่ได้ตั้งครรภ์ แต่เลือดก็ยังออกในลักษณะที่ผิดปกติไปจากประจำเดือน ก็ควรไปพบแพทย์เพื่อตรวจหาสาเหตุที่แน่ชัดเช่นกันเบื้องต้นงดการมีเพศสัมพัันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง